**B. Osobitná časť**

**K Čl. I**

K bodu 1

Z dôvodu potreby samostatného formulára pre žiadosť, ktorú podáva Akreditačnej komisii vysoká škola a ktorá sa týka profesijne orientovaného bakalárskeho študijného programu sa zavádza nový formulár a upravujú sa čísla príloh, ktoré vysoké školy predkladajú. Nový formulár - príloha č. 1a je určený k žiadosti vysokej školy, ak ide o akreditáciu profesijne orientovaného bakalárskeho študijného programu.

K bodu 2

Na základe toho, že sa do nariadenia vlády vkladá nová príloha č. 1a, je potrebné premietnuť túto skutočnosť do zoznamu príloh, ktoré vysoké školy predkladajú v prípade komplexnej akreditácie a rovnako pri štátnom súhlase v prípade súkromných vysokých škôl.

K bodu 3

Navrhuje sa vloženie novej prílohy do súčasného znenia nariadenia vlády, ktorá bude predkladaná k žiadosti vysokých škôl o akreditáciu profesijne orientovaných bakalárskych študijných programov.

**K Čl. II**

Účinnosť sa navrhuje od 1. marca 2018.